Εύβοια

260px|H θέση της Εύβοιας στον χάρτη|right|thumb Η Εύβοια είναι το δεύτερο μεγαλύτερο (μετά την Κρήτη) νησί της ελληνικής επικράτειας. Η συνολική έκτασή της φθάνει περίπου τα 3.670 τ.χλμ. Εκτείνεται κατά μήκος της βορειοανατολικής Στερεάς Ελλάδας από του Μαλιακού κόλπου μέχρι κατ΄ έναντι και βορειοανατολικά της Ραφήνας, χωριζόμενη απ΄ αυτή από τον Ευβοϊκό κόλπο.

Γενικά
Γενικά το σχήμα της είναι στενόμακρο με πεπλατυσμένες τις δύο άκρες της, και περί το μέσον αυτής. Εκτείνεται με κατεύθυνση από βορειοδυτικά προς νοτιοανατολικά, έχοντας συνολικό μήκος 180 χλμ. και κυμαινόμενο πλάτος από 8 μέχρι 50 χλμ. Στα ΒΔ. χωρίζεται από την Φθιώτιδα και Μαγνησία δια του διαύλου Ωρεού, ενώ νότια δια του Ευβοϊκού Κ. χωρίζεται από τη Βοιωτία και την Αττική. Δια του πορθμού του Καφηρέα χωρίζεται νοτιοανατολικά από την Άνδρο. Τα βόρεια και βορειοανατολικά παράλιά της βρέχονται από το Αιγαίο Πέλαγος.

Στο κοντινότερο σημείο με τη Στερεά Ελλάδα είναι κτισμένη η πρωτεύουσα και μεγαλύτερη πόλη του νησιού η Χαλκίδα, όπου υπάρχει η μία εκ των δύο ζεύξεων του νησιού με την ηπειρωτική Ελλάδα, η παλαιά γέφυρα της Χαλκίδας. Προσφάτως χτίστηκε και η υψηλή γέφυρα της Χαλκίδας, από τις μεγαλύτερες κρεμαστές γέφυρες της Ευρώπης.

Έδαφος
Γεωλογικά η Εύβοια αποτελεί συνέχεια της Αττικής. Το έδαφός της αποτελείται κυρίως από σχιστόλιθους ενώ παρουσιάζει πολλές γεωλογικές διαπλάσεις. Έντονη πάντως φαίνεται να υπήρξε και ηφαιστειακή δράση κατά τη διάρκεια της τεταρτογενούς περιόδου του καινοζωϊκού αιώνα όπου και αποσχίστηκε από την ηπειρωτική χώρα.

Ακτογραφία
Σημαντικότεροι επιμέρους κόλποι της Εύβοιας είναι από τον Πορθμό του Ευρίπου και βόρεια: του Βατώντα, της Λίμνης και της Αιδηψού, και νότια του Αλιβερίου, της Καρύστου και προς το Αιγαίο της Κύμης. Επίσης κατά μήκος των ακτών της Εύβοιας απαντώνται πλήθος νησίδων μεταξύ των οποίων είναι οι Λιχάδες, οι Πεταλιοί, η Μυρτώ, η Πρασούδα και το Ποντικονήσι.

Κλίμα
Γενικά το κλίμα της είναι εύκρατο και υγιεινό που συντελεί στην άφθονη βλάστηση και στη φυσική της ομορφιά.

Διοικητική διαίρεση
Μαζί με την Σκύρο και ένα μικρό κομμάτι της βοιωτικής ακτής (απέναντι από τη Χαλκίδα) αποτελούν διοικητικά τον νομό Εύβοιας της περιφέρειας Στερεάς Ελλάδας.

Εξωτερικοί σύνδεσμοι

 * Νομαρχιακή Αυτοδιοίκηση Εύβοιας

Κατηγορία:Νησιά της Ελλάδας Κατηγορία:Νομός Εύβοιας

Евбея Eubea Euboia Euböa Euboea Eŭbeo Eubea Euboia Eubea Euboia Eubée Eubea - Εύβοια אביה (אי) Euboia Euboea Evbey Evb& Eubea ユービア島 Euboia Euboea Euboja Euboea Évvia Evvia Eubea Eubéia Evia Эвбея Eubbea Euboea Eubója Еубеја Euboia Eğriboz Евбея Negroponte 优卑亚岛